פרדי פרינז ג'וניור

פרדריק ג'יימס פרינז ג'וניור (באנגלית: Frederick James Prinze Jr.; נולד ב-8 במרץ 1976) הוא שחקן אמריקאי, הידוע בעיקר מתפקידו בתור ריי ברונסון בסרט האימה "אני יודע מה עשית בקיץ האחרון" (1997) ובהמשכו "אני עדיין יודע מה עשית בקיץ האחרון" (1998), בקומדיות הרומנטיות "יש לה את זה" (1999) (אנ') ו"חיזורי קיץ" (2001) (אנ') ובתור פרד ג'ונס בסרט הלייב אקשן "סקובי-דו" (2002) ובהמשכו "סקובי-דו 2: חופשי חופשי" (2004). פרינז ג'וניור נולד ב-8 במרץ 1976 בלוס אנג'לס, קליפורניה; בנם היחיד של קתרין אליין (לבית קוקרן) ושל השחקן והסטנדאפיסט פרדי פרינז (אנ'). אימו ממוצא איטלקי, ואילו סבתו מצד אביו הייתה ממקור מהעיר קאבו רוחו (אנ'). בפוארטו ריקו, משום כך אימץ לחיקו את המורשת ההיספנית שלה והוא אף דובר ספרדית. כשפרינז ג'וניור היה בן עשרה חודשים, אביו התאבד בירייה באקדח, ולאחר מכן עבר עם אימו להתגורר באלבקרקי, ניו מקסיקו. הוא גילה משיכה למשחק כבר כשהיה ילד, ובימיו בתיכון השתתף בחוג לדרמה ובפרויקטים של בית הספר בתחום המשחק. בשנת 1994, בתום סיום לימודיו עבר פרינז לעיר הולדתו, לוס אנג'לס, כדי להצליח כשחקן והחל להתנסות בתפקידים בסדרות טלוויזיה. פרינז לוהק לתפקיד אורח בסיטקום של ABC, "אריזה משפחתית" בשנת 1995. לאחר מכן הופיע בסרט טלוויזיה בתפקיד ראשי, טרם כניסתו לתעשיית הקולנוע בדרמה "יום הולדת שמח, ג'יליאן" שיצא לאקרנים בארצות הברית באוקטובר 1996. כבר באותה שנה הוא קיבל את פרס גלובוס הזהב על היותו "מר גלובוס הזהב". בשנת 1999 כיכב בסרט האימה "אני יודע מה עשית בקיץ האחרון" והמשכו "אני עדיין יודע מה עשית בקיץ האחרון", הפכו אותו לכוכב נוער פופולרי. מאז כיכב בכמה וכמה סרטים המכוונים בראש ובראשונה לצעירים ולצעירים ברוחם. כך היה כשכיכב בסרט המדע בדיוני "מפקדת כנף" (1999) שהתבסס על משחק מחשב מצליח, וכמו כן בקומדיה הרומנטית "תלוי רק בך" (2000) שכוון בעיקר לבנות העשרה, כשפרינז גילם את הבחור המתוק והחייכן לאורך כל הסרט. סרטיו אלו היו הצלחות קופתיות מרשימות, על אף שהמבקרים קטלו את סרטיו. בשנת 2000 דירג אותו "פיפל" כאחד מ-50 הגברים היפים ביותר. בשנת 2001 השתתף בסרט "בלשית בסטייל" בתפקיד הגברי הראשי. בשנת 2002 המשיך באותו קו, כשגילם את דמותו של פרד ג'ונס בגרסה הקולנועית החיה לקומיקס המצליח "סקובי דו" ובסרט ההמשך "סקובי-דו 2: חופשי חופשי". פרינז כיכב בחמישה סרטים יחד עם השחקן מתיו לילארד: ב"מפקדת כנף", "חיזורי קיץ", "יש לה את זה" ושני סרטי "סקובי-דו". הוא השתתף בהופעות אורח בסדרות הטלוויזיה "חברים", "פרייז'ר" ו"בוסטון ליגל". כמו כן כיכב בסדרה משלו, קומדיית מצבים בשם "פרדי", ששידרה רשת ABC במשך עונה אחת בלבד (אוקטובר 2005 - מאי 2006). בשנת 2010 הוא שיחק בעונה השמינית של סדרת הטלוויזיה "24" של פוקס. בספטמבר 2024, פורסם כי פרינז הצטרף לצוות השחקנים של סרט ההמשך ל"אני יודע מה עשית בקיץ האחרון". הסרט ייצא לאקרנים על ידי סוני ב-18 ביולי 2025. ב-1 בספטמבר 2002 נישא פרינז לשחקנית היהודייה-אמריקאית, שרה מישל גלר בטקס שנערך בחליסקו, מקסיקו. השניים הכירו מספר שנים לפני כן, בזמן הצילומים בלסרט "אני יודע מה עשית בקיץ האחרון", אולם החלו לצאת רק בשנת 2000, והתארסו באפריל 2001. ב-19 בספטמבר 2009 נולדה בתם הראשונה. ב-19 בספטמבר 2012 נולד לזוג בן; הם מתגוררים בלוס אנג'לס. מדיה וקבצים בנושא פרדי פרינז ג'וניור בוויקישיתוף פרדי פרינז ג'וניור, ברשת החברתית אקס (טוויטר) פרדי פרינז ג'וניור, ערוץ באתר Twitch.tv פרדי פרינז ג'וניור, במסד הנתונים הקולנועיים IMDb (באנגלית) פרדי פרינז ג'וניור, באתר AllMovie (באנגלית) פרדי פרינז ג'וניור, באתר Rotten Tomatoes (באנגלית) פרדי פרינז ג'וניור, באתר Box Office Mojo (באנגלית) פרדי פרינז ג'וניור, באתר Metacritic (באנגלית) פרדי פרינז ג'וניור, במסד הנתונים הקולנועיים KinoPoisk (ברוסית) פרדי פרינז ג'וניור, באתר MusicBrainz (באנגלית) פרדי פרינז ג'וניור, באתר Discogs (באנגלית) ריאיון עם השחקן, באתר Hispanic Magazine Rebecca Rubin, Freddie Prinze Jr. Joins ‘I Know What You Did Last Summer’ Sequel, Variety, ‏23 September 2024